27. ΝΟΜΟΣ υπ’ αριθ. 367 της 22/25 Ιουν. 1976 (ΦΕΚ Α΄ 162) Περί αναγκαστικής απαλλοτριώσεως ακινήτων προς τον σκοπόν ανευρέσεως, εκμεταλλεύσεως, μεταφοράς και αποθηκεύσεως υδρογονανθράκων και συμπληρώσεως διατάξεών τινων του Μεταλλευτικού Κώδικος. Άρθρ.1.-1.Επιτρέπεται η υπέρ του Δημοσίου ή της Δημοσίας Επιχειρήσεως Πετρελαίου (ΔΕΠ) αναγκαστική απαλλοτρίωσις αστικών ή αγροτικών ακινήτων ή η εις βάρος αυτών σύστασις εμπραγμάτων δικαιωμάτων, εφ’ όσον τα ακίνητα ταύτα είναι αναγκαία δια τας γεωτρήσεις, εγκαταστάσεις και λοιπάς εργασίας και έργα ερεύνης και εκμεταλλεύσεως κοιτασμάτων υδρογονανθράκων κειμένων εντός της Χώρας και των κατά το άρθρ. 148 παρ. 1 του Μεταλλευτικού Κώδικος περιοχών ή δι’ εγκατάστασιν πετρελαιαγωγών μεταφοράς και δεξαμενών αποθηκεύσεως υδρογονανθράκων εγχωρίας ή αλλοδαπής παραγωγής ή προϊόντων κατεργασίας, περιλαμβανομένης της διυλίσεως, των υδρογονανθράκων τούτων, ως και ακινήτων οπωσδήποτε αναγκαίων δια την εξυπηρέτησιν των ανωτέρω εγκαταστάσεων, των σκοπών τούτων χαρακτηριζομένων ως δημοσίας ωφελείας. «Επιτρέπεται η υπέρ της ΔΕΠ Α.Ε., ή θυγατρικής εταιρείας της, ή δημοτικής επιχείρησης για το φυσικό αέριο, αναγκαστική απαλλοτρίωση αστικών ή αγροτικών ακινήτων ή η εις βάρος αυτών σύσταση εμπραγμάτων δικαιωμάτων, εφ’ όσον τα ακίνητα αυτά είναι αναγκαία για τη διέλευση αγωγών φυσικού αερίου ή άλλων αερίων καυσίμων και για εγκαταστάσεις, που έχουν σχέση με το σύστημα μεταφοράς, διανομής, επεξεργασίας και αποθήκευσης φυσικού αερίου και άλλων αερίων καυσίμων, όπως σταθμοί μέτρησης, μείωσης, πίεσης, συμπίεσης, ελέγχου, κτιριακές εγκαταστάσεις συντήρησης, ενδεικτικά αναφερόμενες. Οι ανωτέρω σκοποί χαρακτηρίζονται ως δημόσιας ωφέλειας». Το τελευταίο εδάφιο της παρ. 1 προστέθηκε από το έβδομο άρθρο του Νόμ. 1769/7-7 Απρ. 1988 (ΦΕΚ Α΄ 68) Τόμ. 13, σελ. 244,9918). Σύμφωνα με την παρ. 2 άρθρ. 7 Νόμ. 2364/56 Δεκ. 1995 (ΦΕΚ Α΄252),ανωτ. σελ. 244,9201 οι διατάξεις του έβδομου άρθρου του Νόμ. 1769/1988 (ΦΕΚ Α΄68), ισχύουν ανάλογα εφαρμοζόμενες για τις εταιρείες Διανομής Αερίου (Ε.Δ.Α.) καθώς και για τις εταιρείες  Παροχής Αερίου (Ε.Π.Α.) και για τους σκοπούς τους. 2.Η κατά την παρ. 1 απαλλοτρίωσις κηρύσσεται δι’ αποφάσεως των Υπουργών Οικονομικών και Βιομηχανίας και διέπεται κατά τα λοιπά υπό των διατάξεων του Ν.Δ. 797/1971 «περί αναγκαστικών απαλλοτριώσεων», εξαιρέσει της παρ. 3 του άρθρ. 1 αυτού. 3.Προκειμένης διενεργείας ερευνών υπό εργολάβου εταιρείας ανατεθείσης αυτή δυνάμει συμβάσεως, υπό της Δημοσίας Επιχειρήσεως Πετρελαίου Ανωνύμου Εταιρείας, βάσει προγράμματος εκπονηθέντος υπό ταύτης και εγκριθέντος υπό του επί της Βιομηχανίας Υπουργού ή διενεργουμένων απ’ ευθείας υπό της Εταιρείας ταύτης, αι δαπάναι εκτελέσεως τούτων δύνανται να βαρύνουν τον προϋπολογισμόν των Δημοσίων Επενδύσεων του Υπουργείου Συντονισμού. Η ένταξις των σχετικών προγραμμάτων εις τον Προϋπολογισμόν των Δημοσίων Επενδύσεων πραγματοποιείται δια κοινής αποφάσεως των Υπουργών Συντονισμού και Προγραμματισμού και Βιομηχανίας, αφορώσης συγκεκριμένον εκάστοτε ερευνητικόν πρόγραμμα.  (Αντί για τις σελ. 686,03(β)-686,206) Σελ. 686,03(γ) Τεύχος 1423 Σελ. 1 Υδρογονάνθρακες 13.Μ.κ.25-27 Εάν εκ του κατ’ εφαρμογήν της προηγουμένης παραγράφου εκτελεσθέντος προγράμματος ήθελε διαπιστωθή ύπαρξις εμπορικώς εκμεταλλευσίμου κοιτάσματος υδρογονανθράκων, αι πραγματοποιηθείσαι δια την εκτέλεσιν τούτου δαπάναι επιστραφήσονται εις το Ελληνικόν Δημόσιον εκ των κερδών της εκμεταλλεύσεως των σχετικών όρων καθορισθησομένων δι’ ειδικώς εκδοθησομένης αποφάσεως των αυτών ως άνω Υπουργών. Άρθρ.2.-Αι διατάξεις του Α.Ν. 1366/1938 «περί απαγορεύσεως δικαιοπραξιών εις παραμεθορίους κλπ. περιοχάς» (τόμ. 17 σελ. 307) δεν έχουν εφαρμογήν επί κτήσεως υπό της ΔΕΠ, δια δικαιοπραξίας εν ζωή ή αιτία θανάτου ή δι’ αναγκαστικής απαλλοτριώσεως κατά τας διατάξεις του παρόντος, εμπραγμάτων ή ενοχικών δικαιωμάτων επί ακινήτων αναγκαίων δια τας κατ’ άρθρ. 1 του παρόντος εργασίας, έργα και εγκαταστάσεις. Άρθρ.3.-Αι διατάξεις των άρθρ. 38, 39 και 40 του Μεταλλευτικού Κώδικος, εφαρμόζονται αναλόγως επί προσωρινής καταλήψεως εδαφών αναγκαίων δια την διεξαγωγήν προκαταρκτικών δια γεωλογικών ή γεωφυσικών μεθόδων αναζητήσεων ή δια γεωτρήσεων ερευνών προς ανακάλυψιν κοιτασμάτων υδρογονανθράκων, ως και επί προσωρινής καταλήψεως εδαφών προς εκτέλεσιν εργασιών εγκαταστάσεως των κατά το άρθρ. 1 του παρόντος πετρελαιαγωγών και δεξαμενών αποθηκεύσεως. Άρθρ.4.-(Αντικαθίσταται η περίπτ. ε΄ της παρ. 1 του άρθρ. 172 Ν.Δ. 210/1973, ανωτ. σελ. 576,123). Άρθρ.5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Σελ. 686,04(γ) Τεύχος 1423 Σελ. 2 